Poziv za podnošenje predloga projekta

Institut za medije i različitosti - Zapadni Balkan zajedno sa partnerima iz Mreže za izveštavanje o različitosti 2.0 ([Reporting Diversity Network 2.0](https://www.reportingdiversity.org/)) objavljuje poziv za projektne predloge koji imaju za cilj suzbijanje govora mržnje i bolju reprezentaciju različitosti, kojima bi pružili finansijsku podršku.

Poziv je otvoren u sklopu projekta Reporting Diversity Network 2.0 koji ima za cilj da utiče na medijsku reprezentaciju etničke pripadnosti, religije i roda na Zapadnom Balkanu.   
RDN 2.0 ima za cilj da aktivira ulogu civilnog društva u suprotstavljanju narativima podele i njihovoj zameni preko potrebnim pozitivnim diskursom koji doprinosi vrednostima dobrosusedskih odnosa i poštovanju društvene raznolikosti.

**Svrha poziva** je povećanje efikasnosti organizacija civilnog društva (OCD) koje sarađuju sa medijima kako bi se smanjilo širenje stereotipa i negativne reprezentacije „drugih“.

**Specifični ciljevi poziva su:**

* **ojačati poziciju lokalnih organizacija civilnog društva u zaštiti prava svojih korisnika u medijima;**
* **pružiti mogućnosti lokalnim organizacijama civilnog društva da utiču na javno mnjenje;**
* **povećati broj i kvalitet poruka koje se plasiraju u javnost;**
* **poboljšati vidljivost i medijsko prisustvo tema koje se tiču žena i manjinskih grupa;**
* **podići svest i doprineti pozitivnoj percepciji drugih, toleranciji i inkluziji u regionu.**

**Vrste aktivnosti za koje se organizacije civilnog društva (OCD) mogu prijaviti uključuju** (ovo su primeri i lista može da uključi i druge aktivnosti, sve dok one doprinose gore navedenim ciljevima):

* **kampanje zagovaranja i podizanja svesti;**
* **proizvodnju medijskog sadržaja;**
* **kreiranje kampanja za suzbijanje narativa mržnje u javnoj sferi;**
* **kreiranje specifičnih veb-portala koji omogućavaju učećšće građanima/kama, pristup informacijama i javnu debatu;**
* **konsultacije, okrugli stolovi i sastanci sa zainteresovanim stranama;**
* **omogućavanje dijaloga o politikama sa zainteresovanim stranama (npr. političkim strankama, lokalnim zvaničnicima, ekspertskom zajednicom, medijima).**

**Sve aktivnosti se sprovode na teritoriji Srbije.**

**Vreme sprovođenja aktivnosti** je ograničeno na 6 (šest) meseci.

Ukupan budžet programa podrške organizacijama civilnog društva je **27 500 evra.** U okviru programa, Institut za medije i različitosti - Zapadni Balkan podržaće **pet** projekata - **pojedinačna vrednost granta je između 3.000 i 8.000 evra.**

**OCD koji se javljaju na ovaj poziv moraju da ispunjavaju sledeće uslove:**

* **da su registrovane u Agenciji za privredne registre sa sedištem u Srbiji i da su izmirile sve zakonske obaveze;**
* **imaju iskustvo u oblasti reprezentacije različitosti i/ili govora mržnje;**
* **da su direktno odgovorne za pripremu i upravljanje projektom;**
* **da njihov bankovni račun nije blokiran;**
* **da organizacije nisu korisnici sredstava Evropske unije u okviru Programa CIVIL SOCIETY FACILITY AND MEDIA PROGRAMME 2018-2019, budžetska linija: BGUE-B2018-22.020401 i BGUE-B2019-22.020401**
* **organizacije mogu da podnesu samo jedan predlog projekta u okviru ovog programa kao nosilac ili kao partner**

**Na konkurs se mogu prijaviti različiti tipovi organizacija civilnog društva: grassroot organizacije, organizacije koje su članovi većih mreža koje deluju na nacionalnom ili regionalnom nivou, mediji osnovani kao OCD…**

Partnerstvo sa lokalnim medijima smatraće se prednošću i doneće dodatne poene prilikom ocenjivanja projekata.

Jednodnevna obuka o pravilima i procedurama za sprovođenje EU grantova biće organizovane za odabrane primaoce bespovratnih sredstava. Obuka će obuhvatiti teme kao što su: upravljanje projektima, pravila o vidljivosti, finansijsko izveštavanje, itd.

Pored toga, odabranim OCD će biti omogućena mentorska podrška kako bi im pomogla u sprovođenju kreativnih medijskih kampanja za podizanje svesti javnosti kao i u upravljanju projektim aktivnostima.

Pozivamo sve zainteresovane organizacije da popune prijavne obrasce (u prilogu).

**Rok za prijavu je 21. februar 2022. do 17:00**

**Za sva dodatna pitanja nas možete kontaktirati na** [jovanovic@media-diversity.org](mailto:jovanovic@media-diversity.org) **do 7. februara 2022.**

Svoje prijave možete poslati na mejl: [jovanovic@media-diversity.org](mailto:jovanovic@media-diversity.org)

**Kriterijumi za ocenjivanje:**

**• Relevantnost predloga u odnosu na ciljeve poziva za podnošenje predloga projekata i relevantnost predloga u odnosu na potrebe ciljnih grupa (30 poena)**

**• Efikasnost i izvodljivost akcije - jasne veze i doslednost između ciljeva, procenjenih rezultata i predloženih aktivnosti (20 poena);**

**• Finansijski i operativni kapacitet za samostalno preduzimanje predloženih aktivnosti - osnovni nivo organizacionih i upravljačkih kapaciteta (20 poena);**

**• Uticaj i učešće zainteresovanih strana - predlozi moraju biti izvodljivi, a indikatori objektivno proverljivi (broj građana/ki uključenih u akciju) (10 poena);**

**• Uključivanje ranjivih grupa i poštovanje rodne ravnopravnosti - predlozi bi trebalo da uzmu o obzir potrebe ranjivih grupa (5 poena);**

**• Održivost - jasni argumenti održivosti nakon završetka projekta (5 poena);**

**• Budžet i isplativost akcije - odnos između procenjenih troškova i očekivanih rezultata mora biti zadovoljavajući (10 poena)**

Komisija za evaluaciju obratiće pažnju na geografsku i tematsku raznolikost prilikom dodele grantova, poštujući principe jednakih mogućnosti i inkluzivnosti.

Prijavu će pregledati nezavisna komisija za evaluaciju.

**Napomena:** Institut za medije i različitosti - Zapadni Balkan može da zatraži dopunu dokumentacije najkasnije u roku od osam dana od dobijanja projektnog predloga.